२०१५ क्रिकेट विश्वकप
२०१५ क्रिकेट विश्वकप ११ औ विश्वकप क्रिकेट प्रतियोगिता हो जुन अस्ट्रेलिया तथा न्युजिल्यान्डमा संयुक्तरूपमा १४ फेब्रुअरी २०१५ देखि २९ मार्च २०१५ सम्म आयोजना भएको थियो । ४९ वटा म्याच मध्ये अस्ट्रेलियामा २६ वटा म्याच खेलाईयो भने बाँकी रहेका २३ वटा म्याच न्युजिल्यान्डमा खेलाईयो । अस्ट्रेलियाको ७ वटा सहरको १४ वटा ग्राउन्डमा म्याच संचालित गरिएको थियो । अस्ट्रेलियाको एडिलेड,ब्रिसबेन, क्यानबरा, होबार्ट, मेलबर्न, पर्थ तथा सिड्नी मा म्याच संचालित गरिएको थियो । त्यस्तै न्युजिल्यान्डको पनि ७ वटा सहरमा म्याच संचालित गरियो जसमा अकल्याण्ड,क्राइस्टचर्च, ड्युनेडीन, ह्यामिल्टन, नेपियर, नेल्सन तथा वेलिङ्गटन थिए । विश्वकपको फाइनल खेल चाहिं मेलबर्न क्रिकेट मैदानमा भएको थियो । फाइनलमा अस्ट्रेलियाले न्यूजिल्याण्ड लाई ७ विकेटले हराउलै पाँचौँ पटक विश्वकप जित्न सफल भएको थियो ।

क्रिकेट विश्वकप कहाँ आयोजना गर्ने प्रश्नको निधो एकै समयमा लगाइएको थियो । सन् २०११ क्रिकेट विश्वकप - भारत, पाकिस्तान, श्रीलङ्का तथा बङ्गलादेश , त्यस्तै सन् २०१५ क्रिकेट विश्वकप - अस्ट्रेलिया तथा न्युजिल्यान्ड मा र सन् २०१९ क्रिकेट विश्वकप - इङ्ल्यान्डमा हुनेछ भनी आधिकारिक रूपमा पुष्टि गरिएको थियो ।

आयोजनको चयन प्रक्रिया

बोलपत्र

आईसीसी मुलरूपमा पछिल्लो २०११ क्रिकेट विश्वकप ३० अप्रिल २००६ मा कहाँ हुने भनी निधो गरेको थियो । अस्ट्रेलिया तथा न्युजिल्याण्ड त्यस बखत पनि २०११ को विश्वकप गर्नका लागि बोलि लगाएको थियो जसमा ५०-५० को विभाजन देखिएको थियो र त्यसलाई विचाराधीन राखिएको थियो । आईसीसी अस्टेलिया तथा न्युजिल्याण्डको बोलिले सन्तुष्ट देखियो र सन् २०१५ क्रिकेट विश्वकप संयुक्त रूपमा आयोजन गर्ने जिम्मेवारी दियो । यसभन्दा पहिला पनि उनीहरूले संयुक्त रूपमा १९९२ क्रिकेट विश्वकप आयोजन गरिसकेका छन् । सन् २०१५ क्रिकेट विश्वकप यी दुवै देशका लागि ठुलो अन्तर्राष्ट्रिय खेलको आयोजन हुने कुरा पक्का रहेको छ ।

ढांचा/स्वरूप

२०११ क्रिकेट विश्वकप मा जस्तै टुर्नामेन्टमा जम्मा १४ वटा राष्ट्रले भाग लिनेछ । जसमा स्थायी तथा अस्थायी क्रिकेट राष्ट्र हुनेछ । यस विश्वकपमा पनि १४ टिमलाई दुई वटा समुहमा विभाजन गरिएको छ , प्रत्येक टिमले आफ्नो समुहका टिमसँग एक-एक म्याच खेल्नेछ । प्रत्येक समुहकोबाट ४-४ वटा टिम अघिल्लो चरण (क्वाटर-फाइनल) को लागि छनौट हुनेछ । यस फर्म्याटले कम से कम एक टिमले ६ वटा म्याच खेल्न पाउनेछ ।

छनौट प्रक्रिया

आईसीसीको नियमानुसार १० वटा पूर्ण आइसिसी सदस्यता प्राप्त राष्ट्र अर्को विश्वकप खेल्नको लागि स्वत: छनौट हुने व्यवस्था रहेको छ । सन् २०११ क्रिकेट विश्वकप लगतै आइसिसीले अर्को विश्वकप टुर्नामेन्टको लागि १० वटा पूर्ण आइसिसी सदस्यता प्राप्त राष्ट्रले मात्र भाग लिन पाउने निर्णय गर्यो । यस निर्णयलाई अन्य आइसिसी सदस्य राष्ट्रले घोर बिरोध गरे जसमा मुख्यत: आयरल्यान्ड क्रिकेट टिमले बढी जोड दिएको थियो किनकी उसले सन् २००७ तथा २०११ को विश्वकपमा राम्रो प्रदर्शन गरेको थियो । त्यसको आधारमा आईसीसीले सन् २०११ जुन मा १४ टिमलाई खल्ने अनुमति दिने कुरा निर्णय गर्यो । खेल्ने राष्ट्रहरूमा १० वटा पूर्ण आइसिसी सदस्यता प्राप्त राष्ट्र र बाँकी ४ वटा सदस्य राष्ट्रहरु रहेका छन् ।

सन् २०११ सेप्टेम्बरमा आइसिसी मुख्य अधिकारीहरूको बार्तामा नयाँ फर्म्याटको आधारमा विश्वकप खेल्न पाउने सदस्य राष्ट्रको घोषणा गरियो । जसको आधारमा २०११-२०१३ आइसिसी विश्व क्रिकेट लिग च्याम्पियनसिपबाट २ वटा टिम चयन गरिने कुरा प्रस्तावित गरियो । त्यस लिगबाट बाँकी रहेका ६ वटा टिम र २०११ आइसिसी क्रिकेट लिग डिभिजन टुबाट तेश्रो र चौथौ रहेको टिम तथा २०१३ आइसिसी विश्व लिग डिभिजन थ्रीबाट दुई उत्कृष्ट टिम गरी जम्मा १० टिमले विश्वकप छनौट मा भाग लिई २ वटा सदस्य राष्ट्रले सन् २०१५ क्रिकेट विश्वकप मा सहभागिता जनाउने छ ।

सन् २०१३ जुलाई ९ मा नेदरल्यान्ड र आयरल्यान्डको म्याच टाई भएपछि आयरल्यान्ड २०१५ क्रिकेट विश्वकप मा छनौट हुने प्रथम राष्ट्र बनेको छ । त्यसै गरी सन् २०१३ अक्टोबर ४ मा अफगानिस्तानले केन्यालाई पराजित गरेर विश्वकपमा सहभागिता जनाउने आयरल्यान्ड पछिको दोश्रो राष्ट्र बनेको छ ।

तयारी

स्थानीय आयोजक समिति

सन् २०१५ क्रिकेट विश्वकप आयोजक समितिको टुंगो लागिसकेको छ । आयोजक समितिमा जोन हार्डेनलाई कार्यकारी प्रमुख त्यस्तै जेम्स स्ट्रङलाई अध्यक्ष तथा उपाध्यक्षमा राल्फ वाटरलाई छानिएको छ ।

मिडिया र प्रवर्द्धन

विश्वकप प्रतियोगिताले मिडियालाई आकर्षित गर्दै आएको छ त्यसलाई ध्यानमा राखेर आइसिसीले उसको प्रसारण गर्ने अधिकार इएसपिएन स्टार स्पोर्ट्स र स्टार क्रिकेट लाई २ अर्ब अमेरिकी डलरमा बेचेको छ । जेम्स स्ट्रङका अनुसार यस टुर्नामेन्टलाई स्थानीय आयोजक समितिले झन् आकर्षित बनाउने कुरा दावी गरिएको छ ।

टेलिभिजन

समूहगत चरण

समूह ए

अंक तालिका

समूह बि

अंक तालिका

नकआउट चरण

यस क्रिकेट विश्वकपको नकआउट चरणका खेलहरू १८ मार्च देखि सुरु भएको हो ।

क्वार्टर फाइनल

सेमी-फाइनल

फाइनल

सन्दर्भ सामग्रीहरू

बाहिरी लिङ्कहरू
 आधिकारिक वेबसाइट
 ICC Cricket World Cup २०१५ at ESPNcricinfo

यी पनि हेर्नुहोस्
विश्वकप क्रिकेट
नेपाली राष्ट्रिय क्रिकेट टिम
२०१४ क्रिकेट विश्वकप छनौट
आइसिसी वर्ल्ड क्रिकेट लिग डिभिजन थ्री २०१३

क्रिकेट
विश्वकप क्रिकेट प्रतियोगिता
खेलकुद
क्रिकेट प्रतियोगिताहरू
२०१५ क्रिकेट विश्वकप